Faustrecht der Freiheit
Faustrecht der Freiheit () je zapadnonjemački igrani film snimljen 1975. godine u režiji Rainera Wernera Fassbindera. U njemu Fassbinder nastupa u glavnoj ulozi, odnosno u liku Franza Biberkopfa, cirkuskog zabavljača skromnog porijekla koji ostane bez posla, ali neposredno nakon toga na lutriji osvoji 500.000 maraka. Radnja prikazuje kako Biberkopf, koji je gej, nakon toga odlučuje uživati u svim stvarima o kojima je sanjao te postati dio srednje klase, ali kako ga njegov novi, "uglađeni" ljubavnik (čiji lik tumači Peter Chatel) besramno iskoristi i na kraju ostavi bez ičega.

Faustrecht der Freiheit je izazvao veliku pažnju dijelom i zbog toga što se Fassbinder u nizu scena pojavio potpuno gol (a radi čega se, svjestan vlastite sklonosti debljanju, pred snimanje bio podvrgnuo rigoroznoj dijeti da bi imao što privlačenije tijelo). Drugim je kritičarima, međutim, bilo daleko zanimljivije prikazivanje kako se klasne razlike odražavaju i na gej zajednicu. Faustrecht der Freiheit se danas smatra jednim od najboljih i najznačajnijih ostvarenja Fassbinderove filmografije.

Vanjske veze
 
 

Zapadnonjemački filmovi
Dramski filmovi
Filmovi sa LGBT tematikom